《借张宪韵述怀呈东畎先生》
宋代·施枢

早起看秋意，山前深未深。
水香飘远渚，晴色上平林。
风雨一双鬓，江湖万里心。
何期来此地，时作短长吟。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。